Meewerkend Teamleider in Oude-Tonge via Luba~
Oude-Tonge Zuid-Holland Horeca en catering Teamleider Leidinggevende Teamleider zorg Beterskap vir Centurion-matriekseun | Maroela Media
Dit gaan aansienlik beter met Antonio Hechter, die matriekleerder van Hoërskool Zwartkop wat net minder as twee weke gelede ernstige beserings in ŉ motorfietsongeluk opgedoen het. Antonio is vandeesweek uit verdowing gebring en van die ventilator afgehaal.
Volgens Berna Seddon, ŉ Hoërskool Zwartkop-ouer wat as woordvoerder vir Antonio se familie optree, is Antonio onlangs uit die waakeenheid van die Kalafong-staatshospitaal in Atteridgeville na die hoësorgeenheid oorgeplaas.
“Dit gaan beter. Hy is helder en vra en vertel oor wat tydens die ongeluk gebeur het,” sê Seddon.
Die voedingsbuis in Antonio se neus tot in sy maag is ook vandeesweek uitgehaal en hy kan reeds sagte kosse inneem. Hy word egter steeds deur hospitaalpersoneel gevoer aangesien sy arms in die motorongeluk gebreek en gevolglik gespalk is.
Dit is sowaar ŉ ommeswaai in gesondheid sedert Antonio verlede week onder verdowing en aan ŉ ventilator gekoppel is nadat sy regterlong begin platval het.
Maroela Media het vroeër berig dat Antonio se operasie uitgestel is omdat sy bloeddruk te laag was. X-strale en skanderings van sy longe het die skade aan die regterlong getoon en hy is aanvanklik met ŉ stoommasjien behandel. Dokters het later besluit om Antonio aan ŉ asemhalingsmasjien te koppel aangesien hy te vinnig asemgehaal en dit sy spiere moeg gemaak het.
Seddon sê Antonio sal waarskynlik vandeesweek nog die operasie ondergaan wat verlede week noodgedwonge uitgestel moes word. Tot dan ontvang hy suurstof asook fisioterapie vir sy longe.
Maroela Media het vroeër berig Antonio is ernstig beseer tydens ’n ongeluk op die Ou-Johannesburgpad. Van sy ribbebene is in die botsing gebreek en hy het erge beserings aan een been opgedoen. Hy het ook ŉ haarlynfraktuur in sy bekken.
Antonio het egter nie ŉ mediese fonds nie en is dus in die Kalafong-staatshospitaal opgeneem.
Seddon het kort ná die ongeluk ŉ geldinsameling van stapel gestuur om Antonio se ouers te ondersteun en Antonio se mediese onkoste, veral nasorgkoste, te dek.
Enigiemand wat tot die fonds kan bydra, word versoek om Seddon te bel by 079 492 2916 of ŉ e-pos te stuur na [email protected].
So bly dit gaan beter. Ons bid vir jou vir 100% herstel.
Baie bly dit gaan beter met Antonio!
Dis absoluut wonderlike nuus!! Ons hou aan bid seuna!!
Antonio. jy kom gereeld by ons aan huis, bid vir jou vir spoedige herstel! Sien jou hopenlik een van die dae weer!